钦定古今图书集成/明伦汇编/氏族典/第274卷 > 王彰
## 钦定古今图书集成/明伦汇编/氏族典/第274卷 > 王彰

按《明外史王彰传﹕》：“彰字文昭，郑人。洪武二十年，举于
乡，补国子生，使山东，平籴，以廉干称，擢吏科源士。逾
年，革源士，改给事中，迁都给事中，改刑部员外郎，迁
山西左参政。永乐五年，召为礼部右侍郎。父丧除，改
户部。奉使祀西岳，还，改都察院右副都御史。久之，进
右都御史。宣德三年，卒于官。彰严介自持，请托皆绝”，
用法过刻。时刘观为左都御史，人谓“彰公而不恕，观
私而不刻”云。